Hudhi (kundinyota)

400px|thumb|Ramani ya Hudhi - Auriga jinsi inavyoonekana kwa mtazamaji kwenye nusutufe ya kaskazini
Hudhi (kwa Kilatini na Kiingereza Auriga) Uhusika milikishi (:en:genitive) ya neno "Auriga" katika lugha ya Kilatini ni "Aurigae" na hili ni umbo la jina linaloonekana katika majina ya nyota za kundi hili kama vile Alfa Aurigae, nk..  ni jina la kundinyota kwenye angakaskazi ya Dunia yetu. 

Mahali pake
Hudhi lipo jirani na makundinyota ya Mapacha (pia Jauza, lat.  Gemini) na  Ng'ombe (Taurus), ikipakana pia na Farisi (Perseus), Twiga (Camelopardalis) na Pakamwitu (Lynx).  Njia Nyeupe inapita katika sehemu ya Hudhi.

Jina
Hudhi ilijulikana kwa jina hili kwa miaka mingi kati ya mabaharia Waswahili walioitumia kupata njia baharini wakati wa usiku.ling. Knappert 1993

Jina Hudhi linatokana na ar. al hudhi yaani “dereva wa gari la farasi”.  Mitholojia ya Wagiriki wa Kale iliona hapa picha ya shujaa wa kale aliyebuni gari la kuvutwa na farasi nne akibeba mbuzi begani.

Hudhi ni kati ya makundinyota yaliyotajwa tayari na Klaudio Ptolemaio katika karne ya 2 BK.  Iko pia katika orodha ya makundinyota 88 ya  Umoja wa kimataifa wa astronomia The Constellations , tovuti ya International Astronomical Union , iliangaliwa Julai 2017

Nyota
Nyota angavu zaidi ni Ayuki (α Alfa Aurigae) inayojulikana pia kwa jina la kimataifa ya Capella. yenye Mwangaza unaoonekana wa +0.08 mag ikiwa umbali wa Dunia wa miakanuru 42.8 (sawa na 13.1 parsek).

Tanbihi

Marejeo

 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, ukurasa 75 ff (online hapa kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7,  ISSN 1031-2331